b'\n_START_ARTICLE_\nOTO-Melara Palmaria\n_START_SECTION_\nZgodovina\n_START_PARAGRAPH_\nHavbico je leta 1977 razvilo podjetje OTO Melara, namenjena pa je bila izvozu. Prvi prototip je pri\xc5\xa1el iz tovarne leta 1981.\n_START_SECTION_\nOpis\n_START_PARAGRAPH_\nPalmaria je havbica, name\xc5\xa1\xc4\x8dena na podvozje tanka OT40._NEWLINE_Primarna oboro\xc5\xbeitev Palmarie je havbica kalibra 155 mm, kot pomo\xc5\xbeno oro\xc5\xbeje pa je na podvozje name\xc5\xa1\xc4\x8den 7,62 mm mitraljez. V eni izmed razli\xc4\x8dic so namesto tega mitraljeza na podvozje namestili dva protiletalska topa kalibra 25 mm. Havbica ima avtomatski polnilni sistem, ki zagotavlja kadenco 4 granate/min ali zaporedni ogenj treh granat vsakih 25 sekund. Polnilec vsebuje 23 granat, sedem dodatnih granat pa je shranjenih v skladi\xc5\xa1\xc4\x8du v trupu. Poleg avtomatskega polnilca je mogo\xc4\x8de Palmario polniti tudi ro\xc4\x8dno, obi\xc4\x8dajna hitrost streljanja pa je ena granata na minuto v eni uri. Zgo\xc5\xa1\xc4\x8den zaporni ogenj obi\xc4\x8dajno pomeni, da havbica izstreljuje \xc5\xa1tiri granate na minuto. V primeru podpornega ognja havbica izstreljuje po eno granato vsake tri minute v poljubnem trajanju. _NEWLINE_Za havbico je na voljo paleta streliva, ki vsebuje tudi posebej razvito strelivo Simmel z dosegom 24,7 km ter raketne granate z dosegom 30 km._NEWLINE_Kupola je opremljena s hidravli\xc4\x8dnim pogonom, ter ima v okvari mogo\xc4\x8d tudi preklop na ro\xc4\x8dni pogon. Rotacija kupole je 360\xc2\xb0, elevacija cevi pa je v razponu od -4\xc2\xb0 do +170\xc2\xb0. Havbica ima vgrajen lastni pomo\xc5\xbeni elektri\xc4\x8dni agregat, ki je namenjen zmanj\xc5\xa1ani porabi goriva.\n_START_SECTION_\nUporaba\n_START_PARAGRAPH_\nPrva dr\xc5\xbeava, ki je v uporabo sprejela Palmario je bila Libija, ki je 210 teh havbic naro\xc4\x8dila leta 1982. V letu 2004 je libijska vojska uporabljala \xc5\xa1e 160 havbic tega tipa._NEWLINE_Med ostalimi uporabniki so \xc5\xa1e Nigerija, ki je leta 1982 prevzela 25 Palmarij ter Argentina, ki je zadnjih 25 havbic prevzela leta 1986. Argentina je havbice namestila na podvozje tanka TAM, z novim oro\xc5\xbejem pa je nameravala nadomestiti zastarele havbice AMX-13 Mk. F-3. Palmarie, name\xc5\xa1\xc4\x8dene na novo podvozje so poimenovali TAM VCA Palmaria.'